text: EfB har solgt over 20.000 billetter
  12 september 2013 kl. 17.39
  Esbjerg har solgt mere end 20.000 billetter til de kommende hjemmekampe i Europa Leagues gruppespil mod Salzburg, Elfsborg og Standard Liege.
  Sæsonkortholdere og sponsorer har forkøbsret frem til den 16. og 19. september.
  - Når fristerne for sæsonkortholdere og sponsorers forkøbsret til billetter udløber, vil de frigivne billetter blive udbudt i pakker, siger EfB?s billetansvarlige, Esben Svane. Denne gang kan vi ikke garantere, at der vil blive frigivet billetter på A-tribunen. Det afhænger af, hvor mange billetter UEFA og udeholdet lægger beslag på til hver kamp. Derfor er rådet: Hvis du vil være sikker på at overvære EfB?s tre kampe i gruppespillet, så gå ind på nettet nu og køb en pakke! 
  Mere end 16.000 af de solgte billetter er købt som pakker med adgang til alle tre kampe.
  Esbjergs stadionkapacitet til kampene er på 12.000, hvoraf de 600 pladser er i udebaneafsnittet.
  Kampene vil blive spillet i løbet af oktober og november.
  